Black metal er en musikgenre, der opstod i 1980'erne og siden har udviklet sig til sin nuværende form i hovedsageligt Norge, Sverige og Finland i begyndelsen af 1990'erne. Der findes i dag black metal-bands over hele verden, men de fleste og de bedst kendte stammer fra de nordiske lande. 
Black metal-bands forsøger oftest at skabe en glædesløs og kold lyd gennem hurtige tempi, som fremhæver genrens rødder i rock og heavy metal, simple guitarmønstre, skarpe og voldsomt forvrængede el-guitarer og growlende vokal. Mange black metal-bands prøver at forbinde deres musik og tekster med en bestemt ideologi, oftest ekstremt højreorienteret, selvom der dog også findes eksempler på venstreorienterede black metal-bands. Musikstilen er også karakteriseret ved ekstrem aggression, had til kristendommen og sommetider hyldest af satanisme. ("Læs mere..")
